南開大學

南開大學，略稱南開，在中國大陸。民國八年，嚴修、張伯苓創校於天津，為私立大學，初設文、理、商三系，後擴為綜合大學。二戰，毀於戰火，與清華大學、北京大學同遷昆明，合組國立西南聯合大學。戰後，返原址復校，改國立。 一九五二年，院系重整，改專文理。及改革開放，復建工、商諸系。一九九零年代，漸次併合天津對外貿易學院、中國旅遊管理幹部學院。迄二零一六年，計有學院二十四，兼蓋諸域，文、史、哲、經、管、法、理、工、農、醫、教、藝皆有，復為綜合大學。 南開校訓︰「允公允能，日新月異」；志向「文以治國、理以強國、商以富國」；所宗「知中國、服務中國」。